Bendrųjų įgūdžių mokymo fiksuotojo įkainio nustatymo tyrimo ataskaita

2016 m. liepos 13 d. redakcija

**Europos socialinio fondo agentūra**

|  |
| --- |
| **BENDRŲJŲ ĮGŪDŽIŲ MOKYMO FIKSUOTOJO ĮKAINIO NUSTATYMO TYRIMO ATASKAITA** |
| *2016 m. liepos 13 d.* |

**I. ĮVADAS**

Bendrųjų įgūdžių mokymo fiksuotojo įkainio nustatymo tyrime (toliau – Tyrimas) nustatomas Bendrųjų įgūdžių mokymo išlaidų fiksuotasis įkainis.

Šio fiksuotojo įkainio nustatymo tikslas – supaprastinti 2014–2020 m. periodo Europos Sąjungos struktūrinių fondų bendrai finansuojamų Europos socialinio fondo lėšomis projektų administravimą. Taikant šį fiksuotąjį įkainį pareiškėjams bus lengviau planuoti projekto išlaidas rengiant paraiškas, o projektų vykdytojams paprasčiau atsiskaityti už projekto lėšų panaudojimą.

Atliekant Tyrimą vadovautasi šiais apibrėžimais:

**Projektas** – iš Europos Sąjungos struktūrinių fondų lėšų bendrai finansuojamas projektas, kaip jis apibrėžtas Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“, 2.27 punkte.

**Bendrųjų įgūdžių mokymas** – tai kvalifikacijos tobulinimo mokymas, skirtas organizacijos kultūrai formuoti ir jos žmogiškųjų išteklių potencialui didinti. Mokymai gali būti orientuoti į komandinio darbo efektyvumo didinimą arba į individualių asmens įgūdžių tobulinimą (pvz., konfliktinių situacijų sprendimas, streso valdymas, bendravimas, motyvavimas, laiko planavimas, emocinio intelekto ugdymas, lyderystės savybių stiprinimas, pozityvaus mąstymo ir kūrybiškumo gebėjimų ugdymas, skaitmeninio raštingumo mokymas, verslumo ugdymas ir kt.). Svarbu paminėti, jog šiame tyrime kalbų mokymo paslaugos nėra priskiriamos bendrųjų įgūdžių tobulinimui.[[1]](#footnote-1)

**Dalyvis** – Projekto įgyvendinimo metu vykdomose Bendrųjų įgūdžių mokymuose dalyvaujantis asmuo.

**2014 m. rinkos kainų tyrimas** – Europos socialinio fondo agentūros užsakymu atlikto Viešosios politikos ir vadybos instituto 2014 m. rugsėjo 23 d. Vidutinių rinkos kainų tyrimo konvertuoti į eurus ir indeksuoti duomenys.[[2]](#footnote-2)

**2015 m. rinkos kainų tyrimas** – Europos socialinio fondo agentūros užsakymu atlikto UAB „CIVITTA“ 2015 m. gruodžio 15 d. Vidutinių rinkos įkainių tyrimo duomenys.[[3]](#footnote-3)

Nustatytą fiksuotąjį įkainį pagal poreikį gali taikyti visos institucijos, administruojančios Europos Sąjungos struktūrinių fondų lėšas, kurių administruojamuose projektuose bus numatytos bendrųjų įgūdžių mokymo išlaidos.

Tyrimas atliktas šiais etapais:

**I etapas.** Tyrimo metodikos parengimas.

**II etapas**. Duomenų analizė naudojant SPSS statistics programą.

**III etapas.** Tyrimo rezultatų apibendrinimas.

Tyrimą atliko Europos socialinio fondo agentūra (toliau – Agentūra).

**II. TYRIMO METODIKA**

Nustatant bendrųjų įgūdžių mokymo fiksuotąjį įkainį naudoti dokumentai ir duomenų šaltiniai:

1. 2014 m. rinkos kainų tyrimo indeksuoti[[4]](#footnote-4)duomenys;

2. 2015 m. rinkos kainų tyrimo duomenys.

Šiais tyrimais buvo nustatytos salės ir įrangos (mikrofono, nešiojamo kompiuterio ir vaizdo projektoriaus) (toliau – įrangos) nuomos, kavos pertraukėlės, pietų ir vakarienės, bendrųjų įgūdžių mokymo lektoriaus paslaugų vidutinės rinkos kainos (toliau – tyrimų duomenys). Naudojant tyrimų duomenis, apskaičiuojamas Bendrųjų įgūdžių mokymo fiksuotasis įkainis atsižvelgiant į skirtingas dalyvių grupes (kai mokymo dalyviai yra vadovai arba specialistai ir kiti darbuotojai), dalyvių skaičių (kai mokymo dalyvių skaičius: iki 25 asm.; 26 ir daugiau asm.) ir mokymo trukmę (kai mokymai vienos dienos ir kelių dienų).

Vadovaujantis Rekomendacijų dėl projektų išlaidų atitikties Europos Sąjungos struktūrinių fondų reikalavimams, patvirtintų 2014−2020 metų Europos Sąjungos struktūrinių fondų investicijų veiksmų programos valdymo komiteto, sudaryto Lietuvos Respublikos finansų ministro 2007 m. gruodžio 18 d. įsakymu Nr. 1K-376 „Dėl Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014−2020 metų Europos Sąjungos struktūrinių fondų investicijų veiksmų programos valdymo komitetų sudarymo“, 2014 m. liepos 4 d. protokolu Nr. 34 (toliau – Rekomendacijos), 135 p. projekto veiklose dalyvaujančių asmenų mokymų (renginių) išlaidos apmokamos atsižvelgiant į mokymuose (renginiuose) dalyvavusių asmenų skaičių. Taip pat šio punkto 2 dalyje nurodyta, kad, jeigu mokymuose (renginyje) nedalyvavo daugiau nei 15 proc. planuoto dalyvių skaičiaus, be pateisinamos priežasties, išlaidos kompensuojamos tik už tuos dalyvius, kurie realiai dalyvavo numatytuose mokymuose, išskyrus mokymų (renginio) organizavimo išlaidas, kurios tiesiogiai nepriklauso nuo mokymų (renginio) dalyvių skaičiaus (pavyzdžiui, salės nuoma, technikos nuoma, lektoriaus atlyginimas ir pan.), jeigu tokios išlaidos išlaidų pagrindimo ir (ar) jų apmokėjimo įrodymo dokumentuose arba projekto vykdytojo pateikiamoje pažymoje yra nurodytos atskira suma. Atsižvelgiant į Rekomendacijose detalizuotus išlaidų kompensavimo principus bei įvertinus tyrimuose tirtų objektų variantus ir klasifikacijas, Bendrųjų įgūdžių mokymo fiksuotąjį įkainį sudarančios išlaidos suskirstytos į dvi grupes:

Mokymų organizavimo išlaidos (lektoriaus paslaugos kaina, salės ir įrangos nuoma), nepriklausančios nuo dalyvių skaičiaus;

Mokymų dalyvio maitinimo išlaidos (kavos pertraukėlės, pietų ir vakarienės išlaidos), priklausančios nuo dalyvių skaičiaus.

Vadovaujantis šiuo grupavimu apskaičiuotos mokymo organizavimo ir mokymų dalyvio maitinimo išlaidų vidutinės rinkos kainos, kurios sudarys Bendrųjų įgūdžių mokymo fiksuotąjį įkainį.

**II.1. Mokymo organizavimo vidutinių rinkos kainų nustatymo metodika**

Mokymo organizavimo išlaidas sudaro bendrųjų įgūdžių mokymų lektoriaus paslaugų, salės ir įrangos nuomos vidutinės rinkos kainos, kai mokymų trukmė 1 diena (8 val. įskaitant pertraukas).

Nustatant mokymo organizavimo vidutines rinkos kainas vadovaujamasi 2015 m. rinkos kainų tyrime nustatyta vienos dienos bendrųjų įgūdžių mokymų lektoriaus paslaugų vidutine rinkos kaina (1 lentelė). 2015 m. rinkos kainų tyrimo imtis yra reprezentatyvi, naudoti vidutiniai dydžiai apskaičiuoti medianos būdu, nes duomenų skirstiniai nėra normalūs (paslaugos kainų statistinė duomenų analizė ir histogramos pateikiamos 1 priede). Atsižvelgiant į tai, šiame tyrime nustatytos lektoriaus paslaugos vidutinės kainos yra tinkamos Bendrųjų įgūdžių mokymo fiksuotajam įkainiui nustatyti.

**1 lentelė. Bendrųjų įgūdžių mokymo lektoriaus paslaugos vidutinė rinkos kaina (toliau – VM), Eur**

|  |  |  |  |
| --- | --- | --- | --- |
| **Mokymų trukmė** | **Tikslinė grupė** | **Dalyvių skaičius** | **Kaina be PVM** |
| 8 val. | Vadovai | iki 25 asmenų grupė | 1.100,00 |
| 26 ir daugiau asmenų grupė | 1.450,00 |
| Specialistai ir kiti dalyviai | iki 25 asmenų grupė | 1.000,00 |
| 26 ir daugiau asmenų grupė | 1.200,00 |

**Pastaba:** Kadangi įgyvendinant 2014–2020 m. ES fondų investicijų veiksmų programą **i**š Europos socialinio fondo finansuojami projektai yra skirti skatinti užimtumą bei kelti darbo jėgos kvalifikaciją, tai įvairių bendrųjų gebėjimų lavinimo paslaugos (pavyzdžiui, emocijų pažinimo ir valdymo, konfliktų ir streso valdymo seminarai ar mokymai) LR Pridėtinės vertės mokesčio (toliau - PVM) įstatymo prasme laikomos profesinio mokymo paslaugomis, todėl jos pagal PVM įstatymo 22 straipsnį PVM neapmokestinamos (PVM įstatymo 22 str. komentaro 11 p.).

Siekiant nustatyti salės nuomos vidutines rinkos kainas, naudoti 2014 m. atlikto rinkos kainų tyrimo pirminiai duomenys – salės nuomos kainos litais su PVM. Duomenys buvo konvertuoti į eurus ir atnaujinti taikant suderintą vidutinį metinį vartotojų kainų indeksą Vartojimo prekių ir paslaugų skyriui „Viešbučiai, kavinės ir restoranai“ 2015 m. spalio mėn. (4,5 proc.) bei apskaičiuotos kainos be PVM (detali informacija pateikiama 7 priede).

Remiantis 2014 m. indeksuotais rinkos kainų tyrimo duomenimis apskaičiuotos mažų ir didelių salių nuomos vidutinės rinkos kainos. Kainų grupavimas pasirinktas įvertinus tai, kad 2015 m. rinkos kainų tyrime nustatant bendrųjų įgūdžių mokymo lektoriaus paslaugos vidutines rinkos kainas išskirtos 2 lektoriaus paslaugos kainų grupės pagal tikslinės grupės dydį (iki 25 asmenų grupė; 26 ir daugiau asmenų grupei), kadangi mokymai įprastai organizuojami arba „klasės“ dydžio grupei (iki 25 asmenų), arba didelėms srautinėms grupėms (iki 100 asmenų). Atsižvelgiant į šį grupavimą apskaičiuotos salės nuomos vidutinė rinkos kaina:

- mažai salei – iki 25 asmenų grupei salės nuomos vidutinė kaina apskaičiuota naudojant mažų (talpinančių iki 20 asmenų) ir vidutinio (talpinančių nuo 21 iki 50 asmenų) dydžio salių duomenis (analizuoti 33 mažos salės nuomos pasiūlymai ir 48 vidutinio dydžio salės nuomos pasiūlymai);

- didelei salei – 26 ir daugiau asmenų grupei salės nuomos vidutinė kaina apskaičiuota naudojant vidutinio (talpinančių nuo 21 iki 50 asmenų) dydžio ir didelių (talpinančių nuo 51 iki 100 asmenų) salių duomenis (48 pasiūlymai vidutinei salei ir 35 pasiūlymai didelėms salėms).

Šiame tyrime neatsižvelgiama į salės nuomos kainų pasiskirstymą pagal vietovės tipą, kadangi tyrimo pirminių duomenų analizė parodė, jog ryšys tarp salės nuomos kainų ir vietovės tipo yra labai nežymus (koreliacijos koeficientas tarp salės nuomos kainos ir vietovės tipo lygus -0,301).

Atsižvelgiant į tai, kad abiejų grupių atvejais (mažoms salėms ir didelėms salėms) apskaičiuoti aritmetiniai vidurkiai (mažų ir vidutinių salių nuomos kainų aritmetinis vidurkis – 77,03 Eur; vidutinių ir didelių salių nuomos kainų aritmetinis vidurkis –97,72 Eur) nėra patikimi, o standartiniai nuokrypiai palyginus su apskaičiuotais aritmetiniais vidurkiais yra santykinai dideli (mažų ir vidutinių salių nuomos kainų standartinis nuokrypis – 32,92 Eur, o vidurkio ir standartinio nuokrypio santykis – 0,43; vidutinių ir didelių salių nuomos kainų standartinis nuokrypis – 43,04 Eur, o vidurkio ir standartinio nuokrypio santykis – 0,44), nustatant salės nuomos vidutines rinkos kainas naudotos duomenų eilučių medianos (2 lentelė). Šis dydis yra patikimesnis ir mažiau jautrus kraštutinėms reikšmėms nei aritmetinis vidurkis. Salės nuomos kainų statistinė duomenų analizė ir histogramos pateikiamos 2 priede.

**2 Lentelė. Salės nuomos vidutinė rinkos kaina (toliau – VS), Eur**

|  |  |
| --- | --- |
| **Salės dydis** | **Kaina be PVM** |
| Maža salė | 75,04 |
| Didelė salė | 87,54 |

**Pastaba:** Kadangi įgyvendinant 2014–2020 m. ES fondų investicijų veiksmų programą **i**š Europos socialinio fondo finansuojami projektai yra skirti skatinti užimtumą bei kelti darbo jėgos kvalifikaciją, tai įvairių bendrųjų gebėjimų lavinimo paslaugos (pavyzdžiui, emocijų pažinimo ir valdymo, konfliktų ir streso valdymo seminarai ar mokymai) LR Pridėtinės vertės mokesčio (toliau - PVM) įstatymo prasme laikomos profesinio mokymo paslaugomis, todėl konferencijų salės nuomos paslaugos bei pagalbinės mokymo priemonės pagal PVM įstatymo 22 straipsnį PVM neapmokestinamos (PVM įstatymo 22 str. komentaro 12 p.).

Siekiant nustatyti įrangos nuomos vidutinę rinkos kainą, naudoti 2014 m. atlikto rinkos kainų tyrimo pirminiai duomenys – įrangos nuomos kainos litais su PVM. Duomenys buvo konvertuoti į eurus ir atnaujinti taikant suderintą vidutinį metinį vartotojų kainų indeksą Vartojimo prekių ir paslaugų skyriui „Viešbučiai, kavinės ir restoranai“ 2015 m. spalio mėn. (4,5 proc.) bei apskaičiuotos kainos be PVM (detali informacija pateikiama 7 priede). 2014 m. atlikto rinkos kainų duomenys parodė, kad dalis paslaugų teikėjų netaiko įrangai nuomos mokesčio, tai reiškia, kad nepriklausomai nuo to, ar įranga buvo naudojama, ar ne – salės nuoma išlieka ta pati. Atsižvelgiant į tai, įrangos nuomos kainos svyruoja nuo 0 Eur (kai yra įskaičiuotos į salės nuomą) iki 155 Eur. Nulinės reikšmės yra įskaičiuojamos į vidutines reikšmes, nes jų pašalinimas iškreiptų tyrimo rezultatus ir dirbtinai padidintų vidutinę įrangos nuomos kainą, kadangi rinkoje yra tiekėjų, kurie įrangą siūlo už 0 Eur.

Remiantis gautais duomenimis apskaičiuotos įrangos nuomos vidutinės reikšmės: aritmetinis vidurkis – 41,62 Eur; standartinis nuokrypis – 35,39 Eur; mediana – 37,52 Eur. Atsižvelgiant į tai, kad apskaičiuotas aritmetinis vidurkis nėra patikimas dydis, nes standartinis nuokrypis yra santykinai didelis palyginus su apskaičiuotu aritmetiniu vidurkiu (aritmetinio vidurkio ir standartinio nuokrypio santykis – 0,85), nustatant įrangos nuomos vidutinę kainą naudota duomenų eilutės mediana - 37,52 Eur. Šis dydis yra patikimesnis ir mažiau jautrus kraštutinėms reikšmėms nei aritmetinis vidurkis. Įrangos nuomos kainų statistinė duomenų analizė ir histogramos pateikiamos 3 priede.

**3 Lentelė. Įrangos 8 val. nuomos vidutinė rinkos kaina (toliau – VĮ), Eur**

|  |  |
| --- | --- |
| **Paslauga** | **Kaina be PVM** |
| Įrangos nuoma | 37,52 |

**Pastaba:** Kadangi įgyvendinant 2014–2020 m. ES fondų investicijų veiksmų programą **i**š Europos socialinio fondo finansuojami projektai yra skirti skatinti užimtumą bei kelti darbo jėgos kvalifikaciją, tai įvairių bendrųjų gebėjimų lavinimo paslaugos (pavyzdžiui, emocijų pažinimo ir valdymo, konfliktų ir streso valdymo seminarai ar mokymai) LR Pridėtinės vertės mokesčio (toliau - PVM) įstatymo prasme laikomos profesinio mokymo paslaugomis, todėl konferencijų salės nuomos paslaugos bei pagalbinės mokymo priemonės pagal PVM įstatymo 22 straipsnį PVM neapmokestinamos (PVM įstatymo 22 str. komentaro 12 p.).

**II.2. Mokymo dalyvio maitinimo išlaidų vidutinių rinkos kainų nustatymo metodika**

Mokymo dalyvio maitinimo išlaidas (toliau – maitinimo išlaidos) mokymuose sudaro kavos pertraukėlių, pietų ir vakarienės išlaidos.

Siekiant nustatyti maitinimo išlaidų vidutines rinkos kainas, naudoti 2014 m. atlikto rinkos kainų tyrimo pirminiai duomenys – kavos pertraukėlių, pietų ir vakarienės kainos litais su PVM. Duomenys buvo konvertuoti į eurus ir atnaujinti taikant suderintą vidutinį metinį vartotojų kainų indeksą Vartojimo prekių ir paslaugų skyriui „Viešbučiai, kavinės ir restoranai“ 2015 m. spalio mėn. (4,5 proc.) bei apskaičiuotos kainos be PVM (detali informacija pateikiama 8 priede).

Šiame tyrime neatsižvelgiama į maitinimo išlaidų pasiskirstymą pagal vietovės tipą, kadangi pirminių duomenų analizė parodė, kad ryšys tarp maitinimo paslaugų kainų ir vietovės tipo yra labai nežymus (koreliacijos koeficientas tarp kavos pertraukėlės kainos ir vietovės tipo lygus -0,135, tarp pietų kainos ir vietovės tipo - 0,126, tarp vakarienės ir vietovės tipo - 0,149).

Remiantis gautais duomenimis apskaičiuotos maitinimo išlaidų vidutinės reikšmės: aritmetiniai vidurkiai (kavos pertraukėlių – 2,03 Eur, pietų – 6,61 Eur, vakarienės – 8,40 Eur), standartiniai nuokrypiai (kavos pertraukėlių – 0,84, pietų – 2,50, vakarienės – 3,06) bei medianos (kavos pertraukėlių – 1,75 Eur, pietų – 6,25 Eur, vakarienės – 8,00 Eur). Kadangi apskaičiuotas aritmetinis vidurkis visais atvejais nėra patikimas dydis, nes standartinis nuokrypis yra santykinai didelis palyginus su apskaičiuotu aritmetiniu vidurkiu (aritmetinio vidurkio ir standartinio nuokrypio santykiai atitinkamai lygūs 0,41, 0,38 ir 0,36), nustatant maitinimo vidutines rinkos kainas naudotos duomenų eilučių medianos (4 lentelė). Šis dydis yra patikimesnis ir mažiau jautrus kraštutinėms reikšmėms nei aritmetinis vidurkis. Maitinimo kainų statistinė duomenų analizė ir histogramos pateikiamos 4 priede.

**4 lentelė. Kavos pertraukėlių, pietų ir vakarienės vidutinė rinkos kaina (toliau - VK, VP ir VV), Eur**

|  |  |  |
| --- | --- | --- |
| **Maitinimo paslaugos** | **Kaina be PVM** | **Kaina su PVM** |
| Kavos pertraukėlė 1 asm. | 1,75 | - |
| Pietūs 1 asm. | 6,25 | 7,56 |
| Vakarienė 1 asm. | 8,00 | 9,68 |

**Pastaba:** Kadangi įgyvendinant 2014-2020 m. ES fondų investicijų veiksmų programą **i**š Europos socialinio fondo finansuojami projektai yra skirti skatinti užimtumą bei kelti darbo jėgos kvalifikaciją, tai įvairių bendrųjų gebėjimų lavinimo paslaugos (pavyzdžiui, emocijų pažinimo ir valdymo, konfliktų ir streso valdymo seminarai ar mokymai) LR Pridėtinės vertės mokesčio (toliau - PVM) įstatymo prasme laikomos profesinio mokymo paslaugomis, todėl išlaidos kavos pertraukėlės pagal PVM įstatymo 22 straipsnį PVM neapmokestinamos (PVM įstatymo 22 str. komentaro 12 p.). Kitos maitinimo išlaidos (pietūs ir vakarienė) laikomos pridėtinėmis, todėl jų kaina į įkainį bus traukiama su 21 proc. PVM, išskyrus atvejus, kai Projekto vykdytojui ar partneriui PVM netinkamas finansuoti iš Projekto lėšų.

**III. TYRIMO REZULTATAI**

Atsižvelgiant į Tyrimo I ir II dalyse išdėstytą informaciją, Bendrųjų įgūdžių mokymo fiksuotasis įkainisapskaičiuojamas pagal žemiau pateiktą formulę. Bendrųjų įgūdžių mokymo kainos priklauso nuo tikslinės grupės, nuo mokymo trukmės ir nuo dalyvių skaičiaus, todėl atsižvelgiant į tai Bendrųjų įgūdžių mokymo fiksuotasis įkainis (FĮBM) apskaičiuojamas pagal šią formulę:

**FĮBM = (VM+VS+VĮ)[[5]](#footnote-5)\*MD+((VK\*2+VP) \*MD+VV\*(MD-1))\*D[[6]](#footnote-6),** kur

**VM** – Lektoriaus paslaugos vidutinė rinkos kaina (1 lentelė);

**VS** – Salės nuomos vidutinė rinkos kaina (2 lentelė);

**VĮ** – Įrangos nuomos vidutinė rinkos kaina (3 lentelė);

**VK**– Kavos pertraukėlės vidutinė rinkos kaina (4 lentelė);

**VP**– Pietų vidutinė rinkos kaina (4 lentelė). Jei Projekto vykdytojui ar partneriui PVM netinkamas finansuoti iš Projekto lėšų, tai pietų kaina imama be PVM);

**VV** – Vakarienės vidutinė rinkos kaina (4 lentelė). Jei Projekto vykdytojui ar partneriui PVM netinkamas finansuoti iš Projekto lėšų, tai vakarienės kaina imama be PVM);

**MD** – Mokymo dienų skaičius;

**D** – Mokymo dalyvių skaičius.

**IV. NUSTATYTŲ FIKSUOTŲJŲ DYDŽIŲ TAIKYMAS**

Pagal Tyrimo ataskaitoje pateikiamą formulę nustatytą Bendrųjų įgūdžių mokymo išlaidų fiksuotąjį įkainį numatoma taikyti Europos socialinio fondo administruojamose 2014–2020 m. Europos Sąjungos (toliau – ES) struktūrinių fondų (toliau – SF) programavimo periodo veiklose, kurių įgyvendinimui projektuose bus numatyti bendrųjų įgūdžių mokymai Lietuvoje. Nustatytas Bendrųjų įgūdžių mokymo išlaidų fiksuotasis įkainis taip pat gali būti naudojamas ir kitų Lietuvos institucijų, administruojančių ES SF lėšas, kai finansuojami bendrųjų įgūdžių mokymai tyrime nustatytomis sąlygomis. Taikant projektuose Bendrųjų įgūdžių mokymo fiksuotąjį įkainį privaloma įsitikinti, kad šios išlaidos nebus vienintelės projekto išlaidos ir visa paslauga nebus įsigyjama vykdant viešąjį pirkimą.

Atsižvelgiant į 2014 m. rinkos kainų tyrime pateikiamas rekomendacijas duomenų atnaujinimui, salės ir įrangos nuomos, maitinimo vidutinės kainos bus perskaičiuojamos pagal Lietuvos statistikos departamento teikiamą (viešą) informaciją, taikant suderintą vidutinį metinį vartotojų kainų indeksą Vartojimo prekių ir paslaugų skyriui „Viešbučiai, kavinės ir restoranai“ (bus perskaičiuojama mediana atsižvelgiant į kainų padidėjimą arba sumažėjimą). Taip pat atsižvelgiant į 2015 m. rinkos kainų tyrime pateikiamas rekomendacijas duomenų atnaujinimui, lektoriaus paslaugos vidutinės kainos bus perskaičiuojamos naudojant kombinuotą indeksą, Kiekvienų n-tųjų metų 𝐼𝑛𝑑𝑒𝑥𝑛 reikšmė yra apskaičiuojama pagal šią formulę[[7]](#footnote-7) :

𝐼𝑛𝑑𝑒𝑥𝑛=(0,3∗𝐼𝑛𝑑e𝑥\_𝑆𝑉𝐾𝐼𝐾/𝐼𝑛𝑑𝑒𝑥\_𝑆𝑉𝐾𝐼0)+(0,7∗𝐼𝑛𝑑𝑒𝑥\_𝐷𝑈𝐼𝐾/𝐼𝑛𝑑𝑒𝑥\_𝐷𝑈𝐼0)[[8]](#footnote-8), kur

𝐼𝑛𝑑𝑒𝑥𝑛 - Indeksavimo rodiklio Index reikšmė n – aisiais metais;

𝑆𝑉𝐾𝐼 - bendrasis infliacijos lygis;

𝐼𝑛𝑑𝑒𝑥\_𝑆𝑉𝐾𝐼 - Lietuvos Respublikos statistikos departamento skelbiamas Lietuvos Respublikos suderintas vartotojų kainų indeksas;

𝐼𝑛𝑑𝑒𝑥\_𝑆𝑉𝐾𝐼𝐾 - Indekso skaičiavimo metu Lietuvos statistikos departamento duomenų bazėje paskelbta paskutinė (naujausia) indekso rodiklio reikšmė;

𝐼𝑛𝑑𝑒𝑥\_𝑆𝑉𝐾𝐼0 - Bazinio mėnesio Lietuvos statistikos departamento duomenų bazėje paskelbta indekso rodiklio reikšmė;

𝐷𝑈𝐼 - žmogiškųjų išteklių darbo užmokestis;

𝐼*n*𝑑𝑒𝑥\_𝐷𝑈𝐼 - Lietuvos Respublikos statistikos departamento skelbiamas Lietuvos Respublikos darbo užmokesčio (mėnesinio, valandinio) indeksas;

𝐼*n*𝑑𝑒𝑥\_𝐷𝑈𝐼𝐾 - Indekso skaičiavimo metu Lietuvos statistikos departamento duomenų bazėje paskelbta paskutinė (naujausia) indekso rodiklio reikšmė;

𝐼𝑛𝑑𝑒𝑥\_𝐷𝑈𝐼0 - Bazinių metų Lietuvos statistikos departamento duomenų bazėje paskelbta indekso rodiklio reikšmė.

Lektoriaus paslaugos vidutinis rinkos įkainis vėlesniais laikotarpiais yra apskaičiuojamas pagal šią formulę:

𝑃𝑛=𝑃𝑛0×𝑃𝐼𝑛𝑑𝑒𝑥𝑛 , kur:

𝑃𝑛 - Vidutinis rinkos įkainis indeksuota verte n – taisiais metais;

𝑃𝑛0 - Vidutinio rinkos įkainio reikšmė bazinį mėnesį;

P𝐼𝑛𝑑𝑒𝑥𝑛 - apskaičiuota n-tųjų metų indekso reikšmė.

Kiekvienų n-tųjų metų mėnesiui yra taikomas vienodas indeksas P𝐼𝑛𝑑𝑒𝑥𝑛.

Indeksų reikšmės bus apskaičiuojamos kiekvienų n-tųjų kalendorinių metų I ketvirtį ir atitinkamai atnaujinami tyrimo duomenys, o tyrimo ataskaita bus išdėstoma nauja redakcija, nurodant naujos redakcijos įsigaliojimo datą. Pasikeitus PVM įstatyme nustatytam PVM tarifui bus perskaičiuojamos vidutinės rinkos kainos su PVM bei tyrimo ataskaita išdėstoma nauja redakcija taip pat. Už Tyrimo atnaujinimą atsakinga Agentūra. Nauja tyrimo redakcija gali būti taikomi tik tuose projektuose, kurių projekto sutartis bus sudaryta po Tyrimo atnaujinimo.

Projekto išlaidoms, kurios apmokamos taikant fiksuotąjį įkainį, apskaičiuotą pagal šioje Tyrimo ataskaitoje nurodytą formulę, pagrįsti, projekto vykdytojas su mokėjimo prašymu turi pateikti pažymą dėl bendrųjų įgūdžių mokymo išlaidų fiksuotojo įkainio apskaičiavimo (5 arba 6 priedas), bendrųjų įgūdžių mokymo programą, dalyvių sąrašus su parašais.

Kadangi mokymų metu, kai mokymai vyksta daugiau nei 1 dieną, patiriamos nakvynės išlaidos, patvirtinus apgyvendinimo Lietuvos Respublikoje fiksuotąjį įkainį, formulė galės būti papildyta šiuo dydžiu.

1. Bendrųjų įgūdžių mokymo sąvoka atitinka 2006 m. gruodžio 18 d. Europos Parlamento ir Tarybos rekomendacijų dėl bendrųjų visą gyvenimą trunkančio mokymosi gebėjimų (2006/962/EB) bendrųjų gebėjimų sąvoką, tačiau šiame tyrime kalbų mokymo paslaugos nėra nagrinėjamos. [↑](#footnote-ref-1)
2. 2014 m. rinkos kainų tyrimo duomenys konvertuoti į eurus ir atnaujinti taikant suderintą vidutinį metinį vartotojų kainų indeksą pateikiami ataskaitos 7 ir 8 prieduose. [↑](#footnote-ref-2)
3. 2015 m. rinkos kainų tyrimo duomenys skelbiami Europos socialinio fondo agentūros svetainėje <http://www.esf.lt/lt/pareiskejams/kaip_parengti_projekta/rinkos_analize>. [↑](#footnote-ref-3)
4. Rinkos kainos atnaujintos pagal Lietuvos statistikos departamento teikiamą (viešą) informaciją, taikant suderintą vidutinį metinį vartotojų kainų indeksą Vartojimo prekių ir paslaugų skyriui „Viešbučiai, kavinės ir restoranai“, kaip tai rekomenduojama Viešosios politikos ir vadybos instituto atliktame 2014 m. rugsėjo 23 d. Vidutinių rinkos kainų tyrime. [↑](#footnote-ref-4)
5. Atsižvelgiant į tai, kad salės ir įrangos nuomos kainų duomenų šaltinis yra konferencinių viešbučių arba kitų konferencijų vietų pardavimo vadybininkai, šių paslaugų įkainiai galimi taikyti tik tuo atveju, jeigu įsigyjama nuomos paslauga. Nuosavo turto eksploatavimo atveju salės ir įrangos nuomos vidutinės rinkos kainos formulėje nenurodomos, o Bendrųjų įgūdžių mokymo fiksuotasis įkainis nustatomas be šių kintamųjų. Šios išlaidos gali būti apmokamos deklaruojant realiąsias vykdymo išlaidas. [↑](#footnote-ref-5)
6. Mažiausia mokymo trukmė 1 d., kurio metu asmeniui galima numatyti 2 kavos pertraukėles ir pietus. Jeigu mokymai organizuojami daugiau nei 1 d., į mokymų kaina gali būti įtraukiamos vakarienės išlaidos, išskyrus paskutinę mokymų dieną. Formulė gali būti naudojama tik su tais dydžiais, kurie aktualūs projektui. [↑](#footnote-ref-6)
7. 2015 m. rinkos kainų tyrimo rekomendacija - kiekvienam 12 mėnesių laikotarpiui nuo bazinio mėnesio (2015 m. gruodžio mėn.) rekomenduojama nustatyti atnaujintas vidutinių rinkos įkainių reikšmes, jas indeksuojant. Indeksų reikšmės turi būti apskaičiuojamos kiekvienų n-tųjų metų pradžioje ir yra naudojamos n-tųjų metų skaičiavimuose. Pirmiesiems metais, vertinant nuo bazinio mėnesio (t. y. 2016 metams), įkainiai nėra indeksuojami. [↑](#footnote-ref-7)
8. Formulėje nurodyti kiekvieno indekso svertiniai koeficientai (0,3 ir 0,7) grindžiami šį Tyrimą atlikusių ekspertų vertinimu ir profesine patirtimi, viešojo sektoriaus sudaromų ilgalaikių sutarčių indeksavimui taikoma metodika: Tyrime nagrinėtos paslaugos yra labiau priklausomos nuo žmogiškųjų išteklių darbo užmokesčio (DUI), nei bendrojo infliacijos lygio (SVKI), todėl DUI rodikliui suteikiamas didesnis svertinis koeficientas. [↑](#footnote-ref-8)